open-index/open-wikipedia-markdown huggingface dataset:
Baekje

**Baekje** ili **Paekche** (,) (18. pne. – 660. n.e.) je bilo drevno kraljevstvo smješteno na području današnje jugozapadne Koreje. Uz Goguryeo i Silla je predstavljalo jedno od Tri kraljevstva Koreje.

Baekje je na području Wirye-sung (oko današnjeg Seoula) osnovao Onjo, treći sin Jumonga, osnivača države Goguryeo, te njegove supruge So Seo-no . Baekje je, kao Goguryeo, tvrdio da predstavlja nasljednika države Buyeo, koja je postojala u današnjoj južnoj Mandžuriji u vrijeme propasti države Gojoseon.

Baekje je tokom postojanja bila povrrmeeno saveznik a i suparnik država Goguryeo i Silla, s obzirom da su se tri države natjecale za kontrolu nad poluotokom. Baekje je vrhunac moći imala u 4. vijeku, kada je držala najveći dio zapadnog Korejskog poluotoka - na sjever do današnjeg Pyongyanga - kao i dijelove današnje Kine. U to je vrijeme uživala status regionalne sile te imala razvijene diplomatske i trgovačke odnose sa Kinom i Japanom.

Godine 660. je porazio savez države Silla i kineske dinastije Tang, te je anektirana u novi entitet, poznat kao Ujedinjena Silla.

## Vanjske veze

* Baekje History & Culture Hall  maintained by South Chungcheong Province of South Korea
* Buyeo National Museum
* Gongju National Museum
* Baekje Research Institute  eatablished in Chungnam National University
* East Asian History  by Wontack Hong, Professor Emeritus, Seoul National University
* Paekche of Korea and the Origin of Yamato Japan, Wontack Hong, Seoul: Kudara International, 1994.  Includes bibliographical references and index. **Several PDF available online**.
Germanska monarhija

**Germanska monarhija** ili, rjeđe, **barbarska monarhija**, je izraz kojim se opisuje društveno-političko uređenje, odnosno tip vlasti karakterističan za germanske narode u kasnoj antici i ranom srednjem vijeku. Koristi se uglavnom kako bi se istakla različitost tih političkih entiteta u odnosu na feudalne ili nacionalne monarhije iz perioda koji su slijedili.

Germanske monarhije su u usporebdi s antičkim državama bile primitivni sistemi - društvo se sastojalo od uglavnom slobodnih i u političkom smislu ravnopravnih ljudi, a vodio ih je kralj čija je funkcija bila da presuđuje u sporovima, vodi vjerske ceremonije, odnosno komandira narodnom vojskom u ratu. Monarhija je bila nasljedna, iako je kraljevog nasljednika prije preuzimanja dužnosti morala formalno potvrditi narodna, odnosno plemenska skupština. Kraljevi su ponekad znali svoj legitimitet temeljiti na legendarnom porijeklu od germanskih bogova. Ukoliko bi kralj imao više sinova ili potencijalnih nasljednika, nekada im je znao u nasljedstvo ostavljati dio teritorija ili države, što će kasnije doprinijeti razvoju srednjovjekovnog feudalizma.

Zahvaljujući dodirima s Rimljanima, koji su se posebno intenzivirali u doba Velike seobe naroda, germanske monarhije su postepeno počele preuzimati neke od karakteristika rimske države, isto kao i kršćanstvo kao državnu religiju. U tome su najpoznatiji primjer Franci, čija je država u doba Karla Velikog predstavljala pokušaj sintetiziranja germanske i rimske tradicije.

Zahvaljujući germanskim monarhijama, mnogi evropski jezici su protogermansku riječ *kuningaz* koristili kao osnov za riječ kojom se označava kralj, odnosno knez (u slavenskim jezicima).

## Povezano
* Germansko pravo
* Plemenski kralj
916.

__NOTOC__
Godina **916.** (**[[rimske brojke|CMXVI]]**) bila je prijestupna godina koja počinje u ponedjeljak u julijanskom kalendaru.

## Događaji

* 27. 7. - Umro Kliment Ohridski, arhiepiskop i prosvetitelj.
* Vizantijska namesnica Zoe Karbonopsina šalje poslanstvo abasidskom kalifu Al-Muktadiru kako bi se sklopio mir i pažnja okrenula sukobu sa Bugarima.
* Fatimidski kalif Ubaid Alah al-Mahdi Bilah osniva grad Mahdija u Ifrikiji (Tunisu), koji će mu biti prestonica; ove godine izgrađena Velika džamija u Mahdiji.
* Jemenski Jufiridi povratili Sanu od Fatimida.
* Kitanski car Abaoji na svoj dvor uvodi kineske dvorske rituale, imenuje svog sina Beija za prvog prijestonasljednika u kitanskoj historiji te širi svoju vlast na zapadni dio Mongolske ravnice.
*  - Indija: Raštrakutanski vladar Indra III osvaja grad Kannauj od opadajućeg carstva Gurjara-Pratihara.

## Rođenja

* 25. 1. &ndash; Sayf al-Daula, alepski emir
* Car Yuanzong od Južnog Tanga

## Smrti

* 25. 5. &ndash; Flann Sinna, kralj Midea (r. 859)
* Bencion, grof od Ampuriasa i Roussillona (r. 861)
* 27. 7. - Kliment Ohridski, slovenski književnik i prosvetitelj, svetitelj (* ca. 840)
* Anarawd ap Rhodri, kralj Gwynedda
* Ziyadat Allah III, bivši aglabidski emir Ifrikije

## Reference
Gnej Domicije Ahenobarb (konzul 32)

**Gnej Domicije Ahenobarb** (*Gnaeus Domitius Ahenobarbus*, 11. decembar 17. pne. - januar 40. n.e.) bio je rimski aristokrat i velikodostojnik iz vremena ranog Carstva, koji je bio blisko rodbinski povezan s carevima Julijevsko-Klaudijevske dinastije.

Otac mu je bio carski konzul Lucije Domicije Ahenobarb a majka Antonija Starija, nećaka cara Augusta. Imao je dvije sestre po imenu Domicija - Domiciju Stariju i Domitia Lepida|Domiciju Lepidu, poznatu kao majku zloglasne Valerije Mesaline.

Ahenobarb je karijeru započeo kao oficir u vojsci Gaja Cezara. Prema navodima Svetonija, već tada je stekao reputaciju bahatog i okrutnog čovjeka, naslijeđenu od oca. Svetonije cijeli niz ekscesa kao sakaćenje vitezova koji bi ga se usudili kritizirati na Forumu i namjerno prelaženje dvokolicom preko djece koja su se igrala na Apijevom putu. Kasnije je razvio i sklonost da vara svoje poslovne partnere, ali i za razvrat.

Godine 28. se oženio za Agripinu Mlađu, s kojom će imati sina kasnije poznatog kao car Neron. Usprkos toga je 32. postao carski konzul. Međutim, s vremenom je njegova sve veća nepopularnost, kao i glasine o incestu sa Domicijom Lepidom, natjerali cara Tiberija da ga uhapsi. Od pogubljenja je spasila samo Tiberijeva smrt i dolazak Kaligule na vlast. Nekoliko godina kasnije je Ahenobarb umro od edema, a prije smrti je navodno upozorio kako će svako dijete koje bude imao s Agripinom biti "odvratne naravi" i "predstavljati javnu opasnost".

## Reference
Ignite (votka)

**Ignite** votka je žestoko alkoholno piće koje se proizvodi u Australiji. Proizvodi se u destileriji *Ignite Corp Pty Ltd* u gradu Auburn. Dobiva se višestrukom destilacijom žitarica i posebnim načinom filtriranja. 

Ova vodka se proizvodi sa 37% alkohola a najviše se upotrebljava za pravljenje kokti koji se proizvode u istoj tvornici. Kokteli se rade u više okusa:
* Guarana
* Blueberry
* Raspbery
* Lime
* Lemon
Downunder

**Downunder** votka je žestoko alkoholno piće koje se proizvodi u Australiji. Ova vodka se dobiva trostrukom destilacijom melase dobivene iz šećerne trske, uz upotrebu bakrenih posuda što ovoj votki daje poseban okus. Destilerija ove vodke se nalazi u gradu Melbourne u Australiji. Proizvodi se samo u jednoj inačici i to kao čista vodka, sa 40% alkohola. Pored Australije tržište je našla i u Sjedinjenim Američkim Državama zahvaljujući tvrtci "Heartland Spirits Group". Downunder votka osvojila je 2006. godine srebrenu medalju Instituta "Beverage Tasting Institute", odnosno dobila je oznaku **Jako preporučeno** (***Highly Recommended***).
1189.

Godina **1189** (**[[Rimske brojke|MCLXXXIX]]**) bila je redovna godina koja počinje u nedjelju u julijanskom kalendaru.

## Događaji
* 21. 1. - Francuski kralj Filip II i engleski kralj Henry II započinju prikupljati trupe koje bi trebale sudjelovati u Trećem križarskom ratu.
* 18. 2. - Car Guanzong dolazi na prijestolje kineske dinastije Song nakon što je abdicirao njegov otac Xianzong.
* 27. 7. - Sporazum Stefana Nemanje i Fridriha Barbarose.
* 29. 8. - Ban Kulin izdaje *[[Povelja Kulina bana|Povelju Kulina bana]]*.
* 3. 9. - Richard I nakon smrti oca Henryja II okrunjen za novog kralja Engleske; odmah po dolasku na vlast masovno prodaje zamkove, zemlju i titule kako bi nastavio planirani križarski pohod; godina njegove vladavine će kasnije postati početak modernog doba, odnosno računanja vremena u engleskom pravu, odnosno "pamtivijek". Povelja bosanskog bana Kulina je napisana 29. augusta 1189. godine na starobosanskom narodnom jeziku i bosanskim pismom bosančicom. Ovaj dokument je ne samo najstariji dosad pronađeni očuvani bosanski državni dokument nego i jedan od najstarijih državni dokument kod svih južnoslavenskih naroda i država

## Rođenja

*

## Smrti

* 6. 7. - Henry II od Engleske
Boomerang (votka)

**Boomerang** vodka je žestoko alkoholno piće koje se proizvodi u Australiji. Proizvodi se u destileriji *Boomerang Vodka Pty Ltd.* u gradu Melbourne u Australiji. Ova votka se dobiva peterostrukom destilacijom grožđa sorte Chardonnay isključivo iz doline Bakrossa, poznatog vinarskog kraja u Australiji. Nakon destilacije, tekućina se filtrira kroz ugljen. Ova votka je našla svoje tržište u Americi, čime je otvorila tržište i drugom sličnom proizvodu iz Australije Cooranbong votki.
Q vodtka

**Q** votka je alkoholno piće koje se proizvodi u Australiji u destileriji South State Food & Beverage Pty Ltd smještenoj u Kent Townu blizu grada Melbourne. Q votka u biti i nije čista potka već je niskoalkoholno iće (8% alkohola) namijenjeno isključivo mlađoj populaciji, odnosno spada u skupinu RTD pića (RTD je engleska krtica za "ready to drink" ili gotovo piće). Votka za proizvodnju ovih pića se dobiva višestrukom destilacijom žitarica. 

Proizvodi se u nekoliko okusa:
* Pineaple (Ananas)
* Raspberry (Malina)
* Blue 
* Orange (Naranča)
* Green apple (Zelena jabuka)
Heather O'Rourke

**Heather O'Rourke** (27.Prosinac, 1975 – 1.Veljača 1988) bila je američka glumica, najpoznatija po ulozi u Carol Anne Freeling u triologiji Poltergeist.

1987. joj je pozlilo te joj je u bolnici Kaiser Permanente Hospital dijagnosticirana Crohnova bolest. Nakon primljene terapije i prividnog poboljšanja zdravstvenog stanja puštena je kući. Nakon što joj je naglo pozlilo, umrla je od srčanog udara izazvanog septičkim šokom. Pogrešna dijagnoza bolnice je kasnije bila predmetom tužbe od strane njenih roditelja, riješene izvansudskom nagodbom.

Njena je smrt izazvala špekulacije o Poltergeistovoj kletvi.

Njena starija sestra Tammy O'Rourke se također kao dijete bavila glumom.

## Vanjske veze
* 
* 
* 
* Heather O’Rourke: The Memorial Site
Bumerang (razvrstavanje)

**Bumerang** () je naziv za drevno oružje i oruđe australijskih Aboridžina, koje je poslužilo kao naziv za:

## Tehnologija
* Boomerang (programski jezik), za biredikcionalnu transformaciju teksta
* Boomerang (tobogan), vrsta tobogana koju proizvodi Vekoma
* Eksperiment BOOMERanG, sub-orbitalni eksperiment za proučavanje kozmičke mirkovalne radijacije
* CAC Boomerang, avion
* Fisher Boomerang, ultralaki avion
* Maserati Boomerang, prototip automobila
* Scaled Composites Boomerang, nekonvencionalni dvomotorni avion koji je projektirao Burt Rutan
* Boomerang (mobilni sistem otkrivanja strijelaca), vojni sistem za otkrivanje strijelaca.
* Whitney Boomerang, avion
* *[[Boomerang (škuna)]]*, škuna iz 1903. godine, dio **Sydney Heritage Fleet**

## Zabava
* Bumerang (TV serija)
* Boomerang (TV kanal), TV-kanal koji vodi Cartoon Network sa međunarondim verzijama:
** Boomerang (UK & Ireland)
** Boomerang (Italy)
** Boomerang (Southeast Asia TV channel)
** Boomerang (Australian TV channel)
** Boomerang (Latin American TV channel)
** Boomerang (Spanish TV channel)
* ''Boomerang'' (1947 film), igrani film iz 1947. godine
* ''Boomerang'' (1992 film), igrani film iz 1992. gdje je glumio Eddie Murphy
* ''Boomerang'' (soundtrack), soudntrack za film iz 1992.
* ''Boomerang'' (The Creatures album)
* ''Boomerang'' (Hanson album)
* ''Boomerang'' (Stacey Q album)
* Boomerang (Mad at the World album)
* "Boom Boom Boomerang" (pjesma), pjesma koju su 1955. izvodile The DeCastro Sisters
* The Boomerangs, prvi bend Jonathana Kellyja
* ''Boomerang'' (radio emisija), a short lived BBC Radio 4 series
* ''Boomerang'' (japanska singlica), singlica grupe The Grace
* ''Boomerang'' (Daara J album), album Daare J
* ''Boomerang'' (Worlds of Fun), tobogan u parku Worlds of Fun
* *[[Laramie Boomerang]]*, dnevne novine u gradu Laramie
* Boomerang (strip), supernegativac u univerzumu Marvel Comicsa
* Captain Boomerang, supernegativac u univerzumu DC Comicsa i neprijatelj Flasha
* ''Boomerang!'' (audio magazin), audio magazin za djecu
* *Boomerang*, arkadna igra koju je razvio Sunsoft. Također poznata kao *Farmers Rebellion* i *[[Ikki (video igra)|Ikki]]*.

## Ostalo
* Boomerang (votka)
RAR (razvrstavanje)

**RAR** se može odnositi na više oblasti.

* Biokemija:
** RAR je receptor retinoinske kiseline ().

* Računarstvo:
** RAR je format datoteke (*fajl-format*) za kompresiju i arhiviranje podataka ().
Teorija jednog metka

**Teorija jednog metka**, poznata i kao **teorija magičnog metka** je teorija koju je načinila Vorenova komisija kako bi objasnila kako su tri hica koja je ispalio Li Harvi Osvald dovela do atentata na predsednika Sjedinjenih Država, Džona Kenedija.

Teorija, koja se pripisuje članu Vorenove komisije, Arlenu Spekteru (kasnije američki senator), tvrdi da je samo jedan metak, označen kao *Dokaz Vorenove komisije 399* (***C'''ommission '''E'''xhibit '''399***) ili ***CE399***)), uzrokovao sve nefatalne rane kod predsednika Kenedija i guvernera Teksasa, Džona Konalija. Ranu na glavi koja je usmrtila predsednika je izazvao drugi metak.

Prema teoriji jednog metka, jedan inč dugačak puščani metak 6,5 milimetara načinjen od bakarne košuljice i olovnog jezgra, ispaljen sa prozora šestog sprata je prošao kroz Kenedijev vrat, Konalijeve grudi i ručni zglob i zabio se u Konalijevu butinu. Pri tome je prošao kroz 15 slojeva tkanine, 7 slojeva kože, približno 15 inča tkiva, udraio u čvor od kravate, odstranio 4 inča rebra i razbio kost podlaktice. metak koji je navodno načinio svu ovu štetu nije nađen na Konalijevom ležaju, već na ležaju do njegovog u hodniku bolnice u Dalasu. Bakarna košuljica je uprkos svemu ostala potpuno netaknuta, ali je rep lateralno sabijen sa jedne strane.
 
U svom zaključku, Vorenova komisija je našla *uverljive* dokaze stručnjaka da je jedan metak uzrokovao ranu na vratu predsednika Kenedija i sve rane guvernera Konalija. Rečeno je da je postojala *razlika u mišljenju* među članovima Komisije *o verovatnoći ovoga*, ali je istaknuto da ta teorija nije ključna za zaključke Komisije i da se svi članovi komisije bez dvoumljenja slažu da su svi hici ispaljeni sa istog prozora sa šestog sprata.

## Napomene
Jack Ruby

**Jack Leon Rubenstein** (25. mart 1911 – 3. januar 1967), koji je 1947. promijenio ime u **Jack Leon Ruby**, bio je američki vlasnik i upravitelj noćnog kluba koji je živio i radio u Dallasu. Ruby je postao svjetski poznata ličnost kada je 24. novembra 1963. pred TV-kamerama u podrumu sjedišta dallaske policije ubio Leeja Harveya Oswalda, glavnog (i jedinog) osumnjičenika za prije dva dana izvedeni atentat na Johna F. Kennedyja. Ruby je smjesta uhapšen, a potom zbog Oswaldovog ubistva osuđen na smrtnu kaznu. Žalbom je u jesen 1966. uspio ishoditi novo suđenje, ali se prije njegovog početka razbolio i umro od raka pluća 3. januara 1967.

Ruby se često spominje kao ključna ličnost u teorijama zavjera vezanim uz atentat, pri čemu se tvrdi da je bio čvrsto povezan s američkim organiziranim kriminalom i sudjelovao u zavjeri za Kennedyjevo ubistvo. Kritičari teorija zavjere su, pak, te navode osporili i naveli kako Ruby jednostavno nije bio ličnost kojoj bi se povjerila tako delikatna i rizična misija.

## Povezano
* Ruby vs. Texas

## Reference

## Vanjske veze

* In Defense of Jack Ruby
* Jack Ruby: Dallas' Original J.R. 
* Jack Ruby: A Shooting Star
* Video of Ruby saying the truth will never be known
* Spartacus Educational Biography of Jack Ruby 
* Jack Ruby --Mobster, Intelligence Agent, or Small-time Hustler?
* An article on his family background and childhood
* Page on Ruby's public appearances
* The Warren Commission Report, Appendix XVI: A Biography of Jack Ruby
Ekonomika

**Ekonomika** kao znanstvena disciplina, sastoji se iz dva osnovna dijela: **[[makroekonomija|makroekonomike]] i [[mikroekonomija|mikroekonomike]]**.

Makroekonomika proučava gospodarstvo u cjelini; nacionalni dohodak, opću razinu cijena, nezaposlenost, inflaciju i slične agregatne varijable, dok se mikroekonomika bavi izučavanjem ponašanja pojedinačnih gospodarskih subjekata. Dakle proučavanje dijela i cjeline je glavni kriterij po kojem se mikroekonomija razdvaja od makroekonomije.

Mikroekonomika (kao praksa, empirija) ili Mikroekonomika (kao znanost) bavi se proučavanjem pojedinačnih gospodarskih subjekata, lokalnih tržišta i sl.

Sama po sebi vrlo je bliska pojmu Ekonomike poslovanja ili Poslovne ekonomike.

Mikroekonomija se sastoji od brojnih znanstvenih disciplina kao npr. Marketing, Management, Strateški management, Računovodstvo, Poslovna organizacija, Vanjsko trgovinsko poslovanje , Operacijska istraživanja, Poslovna logistika, Istraživanje tržišta, Promocija , Međunarodni marketing , Međunarodna ekonomija, Projektiranje organizacije itd.

## Povezano

* Ekonomija
* Mikroekonomija
* Makroekonomija
Sebilj

**Sebilj** ili **Sebil** je arapska riječ u značenju "put", ali kao izraz označava dobrotvornu, vrlo staru instituciju, fontanu posebnog oblika na trgovima, na kojoj je sebiljdžija zahvatao vodu iz korita i besplatno napajao žedne.

## Sarajevski sebilj

Sebilj na Baščaršiji je jedini objekt te vrste u Sarajevu, izgrađen 1891. godine, vjerovatno po projektu Josipa Vancaša. Sebilj, kojeg je podigao 1754. godine bosanski vezir Mehmed-paša Kukavica, izgorio je u požaru 1852. godine, a nalazio se nešto niže od današnjeg.

## Vanjske veze
Alipašina džamija

**Alipašina džamija** nalazi se u Sarajevu. Sagrađena je 1561. godine. Džamiju je izgradio Hadim Ali-paša, budimski begler-beg 1560.-1561. godine u vrijeme kada je upravljao Bosanskim pašalukom. Džamija je izgrađena u klasičnom istanbulskom stilu. Ali-paša, rodom iz Sarajevskog polja, je u testamentu napisao da mu se uz mezar podigne džamija od sredstava njegovog vakufa. Umro je 1557., a u roku od 4 godine podignuta je ova građevina.

Alipašina džamija sa haremom u Sarajevu proglašena je nacionalni spomenik BiH 2005. godine. Odluku je donijela Komisija za očuvanje nacionalnih spomenika na sjednici održanoj od 25. do 31. januara 2005. godine u sljedećem sastavu: Zeynep Ahunbay,  Amra Hadžimuhamedović (predsjedavajuća), Dubravko Lovrenović), Ljiljana Ševo i Tina Wik.

## Opis
Građena je klasičnim stilom osmansko arhitekture.. Jedna je od sedam sarajevskih jednoprostornih podkupolnih džamija iz tog perioda. Džamija je sa otvorenim vanjskim trijemom koji je natkriven malim kupolama i prigrađenom vitkom munarom. 

Osnova džamije ima dimenzije 9,50X9,50 m. Zidovi su rađeni od fino tesanog kamena krečnjaka debljine oko 1,10 m, a preko trompi i tambura prelaze u kupolu. Za gradnju munare i u trijemu upotrijebljen je kamen sedra. Kupola i male kupole zidane su turskom ciglom tuglom. 

U zasebnom turbetu uz Ali-pašinu džamiju sahranjeni su Behdžet, sin Mehmed-bega Mutevelića, i Abdulah (Avdo), sin Saliha Sumbula, koji su 1915. godine umrli u Aradu i čiji su posmrtni ostaci preneseni u Sarajevo i sahranjeni u ovom mauzoleju.

Džamija je osvjetljena 2008. godine u sklopu projekta osvjetljenja građevina u Sarajevu.

## Reference
Baščaršijska džamija

**Baščaršijska džamija**, odnosno džamija Havadže Duraka se nalazi na Baščaršiji u Sarajevu. Izgrađena je 1528. godine. Džamija je zadužbina hodže Duraka, po kome je i dobila ime. Unutrašnjost džamije karakteriziraju izvrsno rješenje osvjetljenosti dnevnim svjetlom i jako dobra akustika. Rekonstruirana je poslije Drugog svjetskog rata.
 
Podignuta u središtu tadašnjeg privrednog centra sarajevske čaršije, imala je veliki značaj za njen ekonomski razvoj. Više dobrotvora, većinom trgovaca, zavještalo je svoja imanja za održavanje vazova (propovijedi) u ovoj džamiji.. Džamija je proglašena nacionalnim spomenikom Bosne i Hercegovine 2006. godine.

## Reference
Bijela džamija (Sarajevo)

**Bijela džamija** se nalazi na Vratniku, odmah pokraj devastirane Jajce kasarne. To je jedna od najstarijih džamija u Sarajevu. Sagradio ju je Divan Hajdar Kjatib. Proglašena je za nacionalni spomenik Bosne i Hercegovine. Odluku je donijela Komisija na sjednici održanoj od 7. do 10. novembra 2006, u sljedećem sastavu: Zeynep Ahunbay,  Amra Hadžimuhamedović, Dubravko Lovrenović), Ljiljana Ševo (predsjedavajuća) i Tina Wik.  Nacionalni spomenik čine: džamija, zgrada mekteba, česma i harem sa turbetom.

Prema konceptu prostorne organizacije, pripada jednoprostornim džamijama sa dimenzijama oko 10,90 x 11,65 metara, spoljnim drvenim sofama, četvorovodnim krovom i kamenom munarom  visine 22,50 metara. U Bosni i Hercegovini ovaj tip džamija gradi se neprekidno od sredine XV vijeka.

Opjevana je u pjesmi Safeta Isovića "Šehidski rastanak". Trenutni imam Bijele džamije je hafiz Sulejman Bugari.
## Reference
Bijela tabija

**Bijela tabija** je kula na cesti Dariva - Mošćanica, na istočnoj visinskoj koti sarajevske kotline. Podignuta je na mjestu srednjovjekovne tvrđave, sagrađene oko 1550. godine. Gornji dio Tabije u krupnim kamenim blokovima nastao je u austro-ugarskom periodu. Kula je bila od velikog značaja za odbranu grada prilikom napada austrijskog princa Eugena Savojskog u 17. stoljeću, te austrougarske vojske 1878. godine.

Bijela tabija se nalazi unutar graditeljske cjeline Stari grad Vratnik koja je proglašena Nacionalnim spomenikom Bosne i Hercegovine.

## Povezano
* Hodidjed

## Reference
Brusa bezistan

**Brusa bezistan** sa svojih 6 krovnih kupola jedna je od najinteresantnijih građevina na Baščaršiji. Pravokutne je osnove, ima četiri ulaza na sve četiri strane svijeta, a povezuje zanatske ulice Kundurdžiluk, Veliki Čurčiluk i Mali Čurčiluk s Abadžilukom i čaršijom. Izgrađen je nakon zapovijedi velikog vezira Rustem-paše Hrvata 1551. godine. Bezistan je dobio ime po turskom gradu Bursi, iz kog je dovožena svila koja se prodavala u bezistanu. Za razliku od Gazi Husrev-begovog bezistana, u kome su se prvenstveno prodavale namirnice, u Brusa bezistanu su se, uz svilu, prodavale kućne potrepštine i manji namještaj. Danas je to jedan od gradskih muzeja.
Muzej Jevreja Bosne i Hercegovine

**Muzej [[Jevreji|Jevreja]] [[Bosna i Hercegovina|Bosne i Hercegovine]]** smješten je u objektu nekadašnje Stare sinagoge u Sarajevu. 

Podignut je 1580. kada je rumelijski beglerbeg Sijavuš-paša dao novac za izgradnju velikog stambenog objekta za judaističku sirotinju Sarajeva (koji je bio poznat kao Sijavuš-pašina daira, ili Velika avlija). Do kraja XVI. stoljeća u prostoru Velike avlije nastaje prva sinagoga, Stari judaistički hram. 

U Drugom svjetskom ratu muzej je služio kao zatvor.
Sarajevska sahat-kula

**Sarajevska [[Sahat kula|sahat-kula]]** se nalazi u blizini Gazi Husrev-begove džamije i jedna je od najvećih u Bosni i Hercegovini. Sagrađena je u 17. stoljeću. Poslije požara 1697. godine kada je spaljena pod naletom Eugena Savojskog, sahat-kula je obnovljena, kao i 1762.
Matica hrvatska

**Matica hrvatska** djeluje od 1842. godine, a najvažniji je i najveći izdavač knjiga i časopisa u Hrvatskoj.

U centrali i ograncima objavljuje više od stotinu knjiga svake godine, koje redovno odnose najvažnije hrvatske književne nagrade. Uz dvadesetak redovnih biblioteka naročito se ističe biblioteka vijeka hrvatske književnosti, u kojoj je objavljeno već sedamdesetak naslova.

Centrala objavljuje dvosedmičnjak "Vijenac", novine za književnost, umjetnost i nauku, te književni časopis "Kolo" i "Hrvatsku reviju".

Osim izdavaštva Matica hrvatska priređuje mnogo kulturnih i naučnih manifestacija; predstavljanja knjiga, naučne simpozije, okrugle stolove, stručna i naučna predavanja i rasprave, koncerte, pozorištne predstave. Pri centrali djeluje i "Galerija Matice hrvatske" u kojoj svoje radove izlažu mlađi umjetnici.

Stotinjak postojećih ogranaka Matice hrvatske objavljuje dvadesetak književnih časopisa, među kojima su Dubrovnik, Književna revija, Dometi, Zadarska smotra, Riječi.

Mijenjala je par puta svoje ime. Od Matice zagrebačke, preko ilirske do hrvatske. (Saltjer Slovinski, spievan po Ignaciu Gjorgji, Troskom Matice zagrebačke 1851.)

## Vanjske veze
* Matica Hrvatska
Crkva Kraljice Sv. krunice u Sarajevu

**Crkva Kraljice Sv. Krunice** je neobarokna katolička bogomolja na Banjskom brijegu, u Sarajevu. Nalazi se u sklopu samostana redovnica pripadnica reda Kćeri Božje ljubavi i Zavoda sv. Josipa, gdje je smješten Katolički školski centar sv. Josip.

Projekt za crkvu napravio je Josip Vancaš 1909. godine, a graditeljski radovi završeni su 1911. godine. To je jedini sakralni objekat u Sarajevu u neobaroknom stilu. Prostor je blagoslovljen 1. listopada iste godine.

Glavni oltar u crkvi je dar austrougarskog cara Franje Josipa, koji ga je donirao tijekom posjeta BiH 1910., a nacrt oltara djelo je već spomenutog projektanta Josipa Vancaša u neorenesansnom stilu.

U crkvi su smještene brojne umjetnine - oltarske i druge slike, kipovi i drugo, uglavnom darovi visokih crkvenih dostojnika i uglednih građana.

## Reference
Begova džamija

**Gazi Husrev-begova džamija**, također znana kao i **Begova džamija** je izgrađena 1530. godine u Sarajevu i smatra se kao jedna od najvažnijih džamija u Bosni i Hercegovini i na Balkanu.

## Historija
Džamiju je sagradio arhitekt Ajem Esir Ali pod pokroviteljstvom Gazi Husrev-bega, koji je također financirao istovjetnu džamiju (*Hüsreviye džamija*) u Alepu (Sirija) između 1531. i 1534. U 16. stoljeću, kad je izgrađena, Begova džamija je predstavljala građevinu od izuzetne važnosti za budući urbani razvoj Sarajeva.

Renovirana je 1996. uz inozemsnu pomoć. Profesor Michael A. Sells s Haverford Collegea je optužio renovatore (koji su sredstva većinom dobili iz Saudijske Arabije) da su je učinili isuviše Vehabijskom. Prije rekonstrukcije, unutrašnjost je bila više dekorirana, dok je sada potpuno bijela; većina detalja, obrtničkih ukrasa i boja je potpuno ispuišteno. Potpuna restauracija i preslikavanje džamije započelo je 2000. i većinom je djelo Bosanskohercegovačkog kaligrafa Hazima Numanagića.

## Arhitektura
Na ovoj džamiji četvrtastog oblika s kupolom visine 26 m, izraženo je isto shvaćanje unutarnjeg prostora i vanjskih volumena kao u najljepšim primjerima osmanske arhitekture. Unutrašnjost se sastoji od kvadratnog dijela nadsvođenog kupolom koja počiva na masivnom tamburu. Ispred ulaza je trijem s pet niskih kupola, a s desna i lijeva nalaze se dvije srednje kupole, dok je straga jedna polukupola.

U sklopu džamije se također nalazi minaret, šedrvan, obližnja sahat-kula, kamena ograda te nekoliko turbeta. Nedaleko od džamije je i medresa koja se također cijeni kao dio kompleksa.

## Povezano
* Islamska umjetnost
* Mimar Sinan

## Reference
Franjevački samostan sv. Ante na Bistriku

**Franjevački samostan sv. Ante na Bistriku**, jedna od kuća Franjevačke provincije Bosne Srebrene, nalazi se u Sarajevu, u općini Stari Grad.

Gradska četvrt Sarajeva na lijevoj obali rijeke Miljacke, u kojoj se već više od jednog stoljeća nalaze franjevački samostan i zavjetna crkva sv. Ante Padovanskog, nekoć se dugo vremena nazivala *Latinluk*, prema vjernicima-katolicima rimskog odnosno latinskog obreda. Taj je Latinluk 1652. brojio oko 200 katoličkih obitelji. Četvrt se sada zove Bistrik i u njemu je neznatan broj Hrvata katolika.

## Izgradnja samostana
Franjevci su uz crkvu sv. Ante 1894. godine podigli i samostan  prema projektu Karla Paneka. U njemu je od 1909. pa sve do 1968. bila smještena franjevačka bogoslovija (uz kratki prekid između 1942. i 1947. godine kada se bogoslovija nalazila na Kovačićima). Ovdje je od 1896. do 1963. bio također i provincijalat bosanske franjevačke provincije, kao i njezin novicijat od 1985. do 1992. godine.

U samostanu se nalazi središnji arhiv Bosne Srebrene i bogata pinakoteka s više od stotinu djela pretežno suvremene likovne umjetnosti najpoznatijih hrvatskih slikara.

Svakog utorka u samostanu se okupljaju katolički studenti grada Sarajeva. Zajedničkom molitvom, predavanjima i druženjem izgrađuju i učvršćuju svoje kršćansko zajedništvo.

## Doprinos gradu i društvu
I franjevački samostan i crkva sv. Ante potvrdili su se, osobito za vrijeme i nakon nedavnog rata, kao središte franjevačke nazočnosti u gradu Sarajevu, mjesto brojnih duhovnih inicijativa, ekumenskog i međuvjerskog razumijevanja, suradnje i pomirenja, te humanitarne pomoći.

## Izvori

## Poveznice
Franjevačka crkva Sv. Ante Padovanskog
Katedrala Srca Isusova

**Katedrala Srca Isusova** je rimokatolička katedrala u Sarajevu sagrađena 1889. godine.

Projekat za izgradnju Katedrale uradio je Josip Vancaš kombinujući elemente romanike i gotike i tako stvorio sintezu po kojoj se ovaj objekat izdvaja od ostalih te vrste. Po tom projektu urađen je i dio enterijera. Izgradnja objekta je započela 1884. godine, a 1889. godine objekat je završen i predat na upotrebu sarajevskoj gradskoj općini. Katedrala je izgrađena na mjestu nekadašnjeg janjičarskog logora gdje je austro-ugarska uprava namjeravala sagraditi gradsku tržnicu.

Trg ispred katedrale nosi naziv fra Grge Martića i na njemu je 2014. godine  otkriveno spomen-obilježje papi Ivanu Pavlu II, koji je posjetio Sarajevo 1997. godine.
## Nacionalni spomenik
Komisija za očuvanje nacionalnih spomenika, na sjednici održanoj od 25. do 31. januara 2005. godine, donijela je odluku da se proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović i Ljiljana Ševo i Tina Wik .

 
## Izgled
U pročelju katedrale nalaze se dva 43,2 metra visoka zvonika, kvadratičnog presjeka. Unutar njih se nalaze zvona i to u zapadnom jedno zvono teško 2,5 tone, a u istočnom pet manjih zvona. Dužina katedrale iznosi 41,9 m, a širina 21,3 m.

Iznad glavnog ulaza ističe se luk i bogato dekorisana rozeta sa dekorativnim staklenim vitražom, a u sklopu donjeg dijela rozete nalazi se kip Srca Isusova. Iznad glavnih ulaznih vrata nalazi se reljef Presvetog Trojstva.

## Zanimljivosti
Na grbu kantona Sarajevo nalazi se motiv sa rozete koja se nalazi iznad glavnog ulaza, kobinovan sa alkom sa vrata Svrzine kuće.

## Izvori

## Vanjske veze
Gradska tržnica Markale

**Markale** (njem. *Markthalle*) je naziv za gradsku tržnicu u Sarajevu. Markale su proglašene nacionalnim spomenikom Bosne i Hercegovine.

Obližnja *zelena pijaca* također nosi naziv *Markale*.

## Historija
Projekt je izrađen 1894. godine pod imenom "*Markthalle fur Sarajevo*", a zgrada je bila gotova godinu dana kasnije. Projektant zgrade tržnice bio je August Butsch, a izgrađena je u neorenesansnom stilu. Ranije su na zgradi tržnice postojali bočni ulazi, a kada su zatvoreni, probijana su današnja dva ulaza, od kojih je prednje pročelje izgrađeno s tri luka, po uzoru na antičku arhitekturu. U unutrašnjem prostoru, čelično-drvena, rešetkasta konstrukcija svoda, kao i podrumska hladnjača predstavljaju suvremenu sliku rješavanja unutrašnjeg prostora. U auli se nalazi sat izrađen u stilu secesije, koji i danas postoji.

## Povezano
* Masakri na Markalama

## Reference

## Vanjske veze
* Zvanična stranica KJKP Tržnice Sarajevo
Jajce (kasarna)

**Jajce kasarna** je naziv za bivšu kasarnu u Sarajevu, danas devastiranu napuštenu zgradu.
 
Kasarna je sagrađena 1914. godine za potrebe austougarske vojske i imenovana je po princu Eugenu Savojskom, a ime "Jajce kasarna" nosi od 1915. godine kada je preselila jedna austrougarska vojna bolnica iz Jajca. Kasarna dominira (uz Bijelu tabiju) cijelim gradom, tako da je vizualno nemoguće da je se ne uoči. Objekat se nalazi u ulici Pod bedemom.

## Izvori
Inat kuća

***Inat kuća*** je objekt u Sarajevu koji se nalazi preko puta Vijećnice, na samoj obali rijeke Miljacke.

## Historija

Kad je Austro-Ugarska došla na vlast u Bosni i Hercegovini izgradila je puno poznatih objekta poput Marijin Dvora, Zgrade Predsjedništva i sl.

Kad je određena lokacija gradnje Gradska vijećnica u Sarajevu , na desnoj obali Miljacke, Austro-Ugarska vlast je zaključila da je zbog gradnje potrebno srušiti dva restorana i jednu kuću.Vlasnik te kuće bio je stari Benderija, starosjeditelj Sarajeva.On nije dozvolio da se njegova kuća ruši iz bilo kojeg razloga.Stoga je, nakon dugih pregovora, zatražio da mu isplate u dukatima i da prenesu njegovu kuću na drugu stranu obale,opeku po opeku.Oni su to učinili i od tad se zove Inat kuća.Mnogi kažu da je to dokaz bosanske tvrdoglavosti.

Inat kuća je 1997. godine pretvorena u restoran u kojem poslužuju tradicionalna bosanska jela.Ispred stoji natpis:

:

## Izvori
* *Sarajevo navigator*
Muzički paviljon u Sarajevu

**Muzički paviljon** u Sarajevu je sagrađen 1913. godine, a projekt za gradnju je napravio Josip Pospišil. Sagrađen je na prostoru koji je više puta u povijesti mijenjao svoj naziv i funkciju. Na ovom prostoru se u 17. stoljeću nalazio hipodrom (otuda naziv Atmejdan) koji je 1878. godine pretvoren u Filipovićev trg (kasnije sagrađena i Filipovićeva kasarna iznad trga), a zatim je 1905. godine preuređen u park Franje Josipa. Za vrijeme Jugoslavije zvao se park cara Dušana, a danas nosi svoj prvobitni naziv Atmejdan.

Ovo je jedini muzički paviljon danas u Sarajevu, od nekadašnja četiri paviljona.

Muzički paviljon je srušen početkom drugog svjetskog rata, a obnovljen je tek 2004. godine od strane općine Stari Grad. Idejno rješenje izgleda novog muzičkog paviljona, na osnovu nacrta iz perioda austro-ugarske, uradio je prof. Nedžad Kurto.

## Reference
Olimpijska dvorana Zetra

**Olimpijska dvorana Zetra** ili **Zetra Arena** je dvorana u Sarajevu, glavnom gradu Bosne i Hercegovine. To je zapravo dvorana za hokej na ledu. Izgrađena je 1983., odnosno za potrebe Zimskih olimpijskih igara, koje su se godinu kasnije održale u Sarajevu. Kapaciteta je 12 000 sjedećih mjesta, a može primiti i do 20 000 ljudi ako su u pitanju koncerti i slične manifestacije.

Za vrijeme Olimpijskih igara, ali i poslije, ova se dvorana koristila za hokej na ledu, umjetničko klizanje, brzo klizanje, te ostale zimske sportove.

Za vrijeme rata u Bosni i Hercegovini 1992. ova dvorana je bila pogođena projektilima, te uništena, ali je 1999. obnovljena. Pokraj ove dvorane nalaze se groblja i lijesovi svih poginulih u ratu 1992.

Dvorana Zetra je sastavni dio sarajevskog Olimpijskog centra, te se nalazi u blizini stadiona Asim Ferhatović Hase, na kojem su se održale ceremonije otvaranja i zatvaranja tih Zimskih Olimpijskih igara 1984.
Avaz Twist Tower

**Avaz Twist Tower (ATT)** je neboder u Sarajevu, Bosna i Hercegovina. On je sjedište novinsko-izdavačke kuće Avaz. 

Avaz Twist Tower je visok 142 metra i zajedno s 30 metara visokom antenom, ukupna visina nebodera je 172 metra. Na visini od 100 metara se nalazi restoran s terasom, a za zadnja tri kata predviđeni su ugostiteljski objekti.

Po visini, Avaz Twist Tower je 88. toranj u Europi.

## Opis
ATT se nalazi na Marijinom dvoru, u poslovnom distriktu Sarajeva. Osim njega tamo se nalaze i Zgrada Parlamenta i Vlade BiH. Nedavno je najavljena gradnja trećeg UNITIC tornja.

Gradnja ATT-a započela je u kolovozu 2006. i trajala do kraja 2008. godine. ATT je izgrađen od staklene fasade, koja se uvija. 

Avaz Twist Tower je neko vrijeme imao titulu najviše zgrade na Balkanu, koja mu je oduzeta završetkom obnove TV tornja Avala, u Beogradu, u Srbiji. Unatoč tomu, ATT je danas jedan od najzanimljivijih nebodera (tornjeva) u Europi.

### Prije ATT-a
Prije gradnje ATT-a, Bosmalov gradski centar (Sarajevo) je bio najviša zgrada u BiH, dok je PC Ušće (Beograd), bio najviši neboder na Balkanu. 

Nakon gradnje Avaz Twist Towera, staro Avazovo sjedište je pretvoreno u hotel, te u uredski prostor. Taj hotel, čiji je vlasnik Fahrudin Radončić, danas ima 5 zvijezdica. Naziva se *Radon Plaza Hotel*.

## Vanjske veze

* www.sa-c.info 
* www.skyscrapercity.com
VIA Nano

**VIA Nano** je ultraštedljivi procesor kompanije VIA Technologies koji se pojavio na tržištu 2008. godine.

## Procesor

VIA Nano je 64 bitni nasljednik ultraštedljivih procesora VIA C3 i VIA C7 koji se nalaze u proizvodnji od 2001. godine. Za razliku od Intel Atoma ovaj procesor u sebi ima sve naredbe koje su ugrađene u najmodernije, najjače procesore današnjice što ga čini bržim od njega , ali se zbog svoje potrošnje između 5 i 25 W nije u stanju nositi s modernim procesorima Intel Celeron ili AMD Athlon.

## Modeli

## Korištenje

Zbog dominacije Intela na kompjuterskom tržištu procesor VIA Nano se koristi zajedno s VIA chipsetom u malom broju netbookova i laptopa kao na primjer Samsung NC20, Lenovo IdeaPad S12 i HP Mini Note tako da je njegov uspjeh na američkom i europskom tržištu veoma ograničen.
 
## Zanimljivost

Prilikom testiranja procesora VIA Nano i Intel Atom uz pomoć programa CPUID otkriveno je da ako se Nanu lažira identifikacija u onu od Intela dodatno povećava njegova nadmoć nad Atomom  to jest da je program za testiranje softwerski lažiran kako bi smanjivao rezultate koje postiže VIA Nano.

## Izvori
Jakov Nenadović

**Jakov Nenadović** (Brankovina oko 1765 - Brankovina 1836) je bio vojvoda iz Prvog srpskog ustanka. Mlađi brat Alekse Nenadovića. Pridružio se odmah ustaničkom pokretu i ubrzo (poslije pobjede nad Turcima kod Svileuve 1804.) postao je jedan od najistaknutijih vođa ustanka i ličnosti zapadne Srbije. Dobijao je municiju i oružje iz Austrije (Srema), pa je već u martu napao Šabac.

Poslije Karađorđa i Janka Katića imao je najveći ugled u zemlji, pa je bio jedan od vođa opozicije protiv Karađorđa. Doprinio je da se u Srbiji 1805. godine uvede Praviteljstvujušči sovjet. 1810. godine Karađorđe je morao da popusti opoziciji, pa je na mjesto Mladena Milovanovića za predsjednika sovjeta postavljen Jakov Nenadović. On se potom približio Karađorđu, pristao na ustavne odredbe od 1811. godine, i postao popečitelj (ministar) unutrašnjih poslova. Poslije propasti Prvog srpskog ustanka sa Karađorđem je napustio Srbiju i 1814. godine stigao u Besarabiju. Sa Karađorđem se nalazio u deputaciji na dvoru kod cara Aleksandra I u Petrogradu 1816. godine. Emigrirao je u Austriju, gdje je živio sve do 1831. godine, a potom se vratio u Srbiju gde je i umro u Brankovini 1836. godine.

Njegov sin bio je vojvoda Jevrem Nenadović (1793-1867) otac kneginje Perside Karađorđević (1813-1879), udate za kneza Aleksandra Karađorđevića (1806-1885), Karađorđevog sina.

## Vanjske veze
* Fond Jakova Nenadovića u Arhivu Srbije
* Istorijat obaveštajno-bezbednosnih struktura na teritoriji Srbije 
* Znamenite ličnosti Brankovine 
* Prva godina Karađorđevog ratovanja, odlomci iz knjige Konstantina N. Nenadovića
* dr Ljubivoje Cerović: Srbi u Moldaviji 
* Biografija Jakova Nenadovića
Redtube

**Red Tube** je besplatna i trenutno jedna od najpoznatijih i najposjećenijih webstranica pornografskog karaktera, na kojoj korisnici dijele video-snimke pornografskog sadržaja. Najveći su mu konkurenti Youporn i Brazzers. Postoji dosta klonova najpopularnijih tube sajtova, od kojih su neki YouJizz, Porno Tube ili Porn Tube.
1014.

__NOTOC__
Godina **1014.** (**[[rimske brojke|MXIV]]**) bila je redovna godina koja počinje u petak u julijanskom kalendaru.

## Događaji
* 3. 2. - Knut Veliki proglašen kraljem u danskom delu Engleske a englesko plemstvo poziva Ethelreda Nespremnog iz Normandije (stiže u martu).
* 14. 2. - Papa Benedikt VIII kruni njemačkog kralja Heinricha II (koji je vladao od 1003.) za svetog rimskog cara.
** Novookrunjeni car Heinrich od pape traži da se u tekst mise uvrsti nicejsko vjerovanje, uključujući *[[filioque]]* koji se dotada nije koristio u liturgiji.
* 23. 4. - Bitka kod Clontarfa - slomljena vikinška vlast u Irskoj.
* 11. 7. - Bitka kod Soluna u kojoj bizantske trupe uspješno odbijaju bugarsko-makedonski napad na Solun.
* 29. 7. - Bitka na Belasici - Vizantijski car Vasilije II Bugaroubica teško i presudno pobedio Samuila, bugarsko-makedonskog cara.
* 28. 9. - Cunami pogodio Britanska ostrva i severnu Ameriku, možda posledica meteora.
* 6. 10. - Umro car Samuilo, nasleđuje ga sin Gavrilo Radomir (do 1015.).
* jesen - Vasilijev pohod u Makedoniji: predao mu se Melnik, vojska zauzima Štip i Prilep, on zapalio Bitolj.

### Kroz godinu
* Arduin od Ivreje se odriče italijanske krune.
* Prvi pomen talijanske obitelji Frangipani.
* Hammad ibn Buluggin, vladar današnjeg Alžira, službeno priznaje (sunitski) Abasidski Kalifat, čime se odvaja od svojih dotadašnjih sizerena Zirida, vjernih ismailitskom Fatimidskom Kalifatu (Ziridi mu priznaju nezavisnost 1018.).
* Jaroslav Mudri odbio plaćati danak ocu Vladimiru I.
* U Norveškoj, prema sagama, zakonom zabranjen holmgang (dvoboj).
* U Kašmiru Abhinavagupta, učitelj pjesnika Ksemendre, objavljuje svoj komentar teksta *[[Pratyabhijna|Pratyabhijna Darshana]]*.

## Rođenja

* Abū 'Ubayd 'Abd Allāh al-Bakrī, (u. 1094), arapsko-andaluški historičar i geograf
* Princeza Constance od Francuske, kćer kralja Roberta II Pobožnog

## Smrti

* 3. 2. &ndash; Sweyn I Haraldsson Rašljobradi, kralj Danske i Engleske
* 23. 4. &ndash; Brian Boru, veliki kralj Irske
* 7. 5. - Bagrat III, gruzinski kralj
* 25. 6. &ndash; Athelstan Aetheling, engleski princ, najstariji sin kralja Ethelreda Nespremnog
* 6. 10. &ndash; Makedonsko-bugarski car Samuilo
* Sigurd Odvažni, vikinški jarl Orkneya
* Kralj Raja Raja Chola I vladar južne Indije iz dinastije Čola

## Reference
Grad Jagodina

Jagodina je gradsko naselje i sedište *'grada Jagodine* u Pomoravskom okrugu. Prema popisu iz 2002. bilo je 35.589 stanovnika (prema popisu iz 1991. bilo je 37.560 stanovnika).

## Ime
Za 6 vekova grad je imao tri imena: Jagodna, Jagodina i Svetozarevo. Prvi pisani spomenik datira od 15. jula 1399. godine. To je izveštaj kneginje Milice i njenih sinova Stevana i Vuka dubrovačkoj opštini o nekom Dubrovčaninu. Godine 1946. Jagodina dobija ime Svetozarevo po socijalisti Svetozaru Markoviću.

Romantičari, maštari, pominju krčmaricu Jagodu, sa dvorima i hanom na Crvenom bregu iznad groblja, u čijem je podnožju raslo selo, nazvano po njoj Jagodina. Krčmarica Jagoda je, kazuju njeni poštovaoci, po suncu služila goste a pod sjajem meseca, sa 40 razbojnika, napadala i pljačkala bogate karavane kraj Carigradskog druma. Trajalo bi to do u beskraj, da i legenda nema kraj, pa se veli da je u jednoj pljački srela mladića, pred čijom je lepotom zadrhtala njena razbojnička ruka. Iznevereni prijatelji su je pustili da ga povede u svoje dvore, ali joj izdaju nikada nisu oprostili. Jedne noći nestao je u plamenu Jagodin han, nad čijim se zgarištem, u mrklim noćima, godinama čulo njeno jezivo kikotanje. Stariji pamte da je kraj groblja postojao komad neobrađenog zemljišta, koji se do skoro nazivao opštinska utrina, a nekad davno Jagodina livada. U vreme Turaka, od seoceta u podnožju Crvenog brega, izrašće njihovo naselje, koje će nazvati Jagodina palanka, pa otuda docnije i ime Jagodina.

* Više detalja o načinu proširivanja teksta o 
* Vidi Jagodina.

## Naslov
Salvador Novo

**Salvador Novo López** (30. jul, 1904. &ndash; 13. januar, 1974.) bio je meksički pisac, pesnik, dramski pisac, prevodilac i televizijski voditelj i zvanični hroničar grada Meksika, u kome se rodio i gde je živeo. Kao istaknuti intelektualac uticao je na popularno viđenje meksičke politike, medija, umetnosti i meksičkog društva uopšte. Bio je član grupe *[[Los Contemporáneos]]*, koja je okupljala meksičke pisce, kao i Meksičke jezičke akademije.

## Glavne karakteristike
Novo je definisao mačizam i konzervativni katolicizam kao dominantne pojave u meksičkoj kulturi 20. veka i nije ulagao nikakve napore da prikrije svoju homoseksualnost. Uprkos tome, bio je prihvaćen od strane meksičke vlade. Bio je član Meksičke jezičke akademije i imao je televizijsku emisiju o istoriji Meksika. Pred kraj života farbao je kosu u narandžasto, nosio je razmetljivo prstenje i šarena odela. Upoređivali su ga sa Oscarom Wildeom, ali za razliku od Wildea, Novo nikada nije izazvao skandal, niti je bio progonjen, već je bio prihvaćen i uvažavan u društvenim i političkim krugovima do kraja života.

Prema tradiciji, ulica u kojoj je živeo dobila je njegovo ime kada je postao zvanični hroničar grada Meksika, što je doživotno zvanje.

## Opus
* 1925 - *XX Poemas* 
* 1933 - *Nuevo amor* 
* 1933 - *Espejo* 
* 1934 - *Seamen Rhymes*
* 1934 - *Romance de Angelillo y Adela* 
* 1934 - *Poemas proletarios* 
* 1934 - *Never ever*
* 1937 - *Un poema* 
* 1938 - *Poesías escogidas* 
* 1944 - *Nuestra tierra*
* 1945 - *Florido laude*
* 1945 - *La estatua de sal*
* 1955 - *Dieciocho sonetos*
* 1955 - *Sátira, el libro ca...* 
* 1961 - *Poesía* 
* 1962 - *Breve historia de Coyoacán*
* 1967 - *Historia gastronómica de la Ciudad de México* 
* 1967 - *Imagen de una ciudad* 
* 1968 - *La Ciudad de México en 1867* 
* 1971 - *Historia y leyenda de Coyoacán*

## Reference
Edgar de Evia

**Edgar Domingo Evia y Joutard**, poznat kao **Edgar de Evia** (30. jul, 1910. – 10. februar, 2003) bio je meksičko-američki fotograf.

Tokom karijere koja je trajala između 1940-ih i 1990-ih njegove fotografije su se pojavljivale u časopisima kao što su: *[[Town & Country (magazin)|Town & Country]]*, *[[House & Garden (magazin)|House & Garden]]*, *[[Look (Američki časopis)|Look]]* i *[[The New York Times Magazine]]* i radio je reklamne kampanje za Borden Ice Cream, Owens-Corning Fiberglas Corporation, Jell-O i druge.

Od sredine 1960-ih je bio u vezi sa Robertom Denningom sve do svoje smrti, sa kojim je i poslovno sarađivao.

Umro je u svojoj 92. godini u bolnici na Manhattanu od upale pluća nakon preloma kuka.
Teorija usamljenog strijelca

**Teorija usamljenog strijelca** () je naziv za verziju, odnosno službeno objašnjenje atentata na Johna F. Kennedyja koje je 1964. dala Warrenova komisija. Prema tim zakjučcima atentat je počinila samo jedna osoba - Lee Harvey Oswald - bez ikakvih suučesnika, podstrekača ili pomagača, odnosno njegov čin nije bio dio nikakve šire zavjere.

Navodi Warrenove komisije su nakon nekoliko godina postali predmet žestokih osporavanja, odnosno najveći dio američke i svjetske javnosti je izražavao sumnju u to da je Oswald djelovao sam. Umjesto toga su se pojavile brojne teorije zavjere o navodnim atentatorima i/li Oswaldovim nalogodavcima. Teoriju usamljenog strijelca je 1979. odbacio i zaključak Kongresnog odbora o atentatima, prema kome je atentat "najvjerojatnije" bio "dio šire zavjere".

Izraz *usamljeni strijelac* se otada, ponekad polu-ironično, koristi za sva službena ili neslužbena objašnjenja koja neki spekatkularni zločin nastoje pripisati pojedincu umjesto organizaciji.

Po tom izrazu je nazvan *[[The Lone Gunmen]]*, fiktivni časopis posvećen teorijama zavjerama čiji su urednici bili likovi u TV-seriji *[[The X-Files|Dosjei X]]*, a kojima je bila posvećena i istoimena TV-serija.

## Povezano

* Teorija jednog metka
* Usamljeni vuk (terorizam)
Usamljeni vuk (terorizam)

**Usamljeni vuk** () je naziv kojim se opisuju ličnosti koje vrše politički motivirana nasilna djela, ali bez neposredne veze sa istomišljenicima, bilo da je riječ o pojedincima bilo organizacijama.

## Povezano
* Teorija usamljenog strijelca

## Vanjske veze
* Lone-Wolf terrorism, a case study by the European research consortium Transnational Terrorism, Security and the Rule of Law 
* 'Lone Wolf' Attackers  a New York Security Concern
* The Problem of the Lone-Wolf Terrorist 
* Intelligence Reform and Terrorism Prevention Act of 2004: "Lone Wolf" Amendment to the Foreign Intelligence Surveillance Act
Lucifer

**Lucifer** () () je sin rimske boginje jutarnjeg rumenila i praskozorja Aurore - ili grčke boginje Eos i titana Astreja.
* **Fosfor** () - Sin boginje jutarnjeg rumenila Eos, poznatiji pod latinskim imenom Lucifer
* **Heosfor** () - Sin boginje Eos. Poznatiji pod latinskim imenom Lucifer.
## Mitologija
Bio je personifikacija zvezde Danice i sam njen bog. Lucifer nije imao neku veću ulogu u antičkim mitovima, mada je donosio svaki dan svetlo prirodi i ljudima.
* U hrišćanstvu se imenom Lucifer zvao jedan od vodećih anđela, koji je postao „*gospodar pakla*“, jer je tamo bio bačen zbog svoje pobune protiv Boga.

## Povezano
* Luciferijanstvo

## Izvori
* V. Zamarovski, *Junaci antičkih mitova*, *Leksikon grčke i rimske mitologije*, Zagreb 1985, str. 204.